Държавен вестник, бр. 52, 2018 г., стр. 21

БРОЙ  52	
Д Ъ Р Ж А В Е Н  В Е С Т Н И К 	
СТР.  21  
Раздел ІX
Охрана на селскостопанско имущество
Чл. 46. (1) Охраната на селскостопанско 
имущество е дейност по неговата физическа 
защита от противоправни посегателства, както 
и по тяхното предотвратяване и пресичане, 
и противодействие на противоправно посе­
гателство спрямо физическо лице в обекта.
(2) Дейността по ал. 1 се осъществява от 
търговци, притежаващи лиценз за извършване 
на частна охранителна дейност по чл. 5, ал. 1, 
т. 9 от ЗЧОД, въз основа на писмен договор 
за охрана.
(3) Дейността по ал. 1 се осъществява само 
с невъоръжена охрана.
Чл. 47. (1) Лицето по чл. 51, ал. 1 от ЗЧОД 
създава организация и контролира изготвя­
нето, окомплектоването и изпращането на 
уведомленията по чл. 52, ал. 5 от ЗЧОД в 
законоустановения срок и нормативно оп­
ределения ред по чл. 52, ал. 3 и 5 от ЗЧОД.
(2) Уведомленията по ал. 1 съдържат:
1. при сключване на договор за охра­
на – данни за:
а) номера, ако съдържа такъв, и датата на 
сключване на договора за охрана;
б) възложителя по договора за охрана;
в) охранявания обект – местонахожде­
ние – населено място, община, област;
г) превозните средства (вид, номер, марка, 
модел и цвят на превозното средство), ако 
такива се използват за охраната на обекта;
д) датата на фактическото поемане на охра­
ната, ако е различна от датата на сключване 
на договора за охрана;
2. при прекратяване на договор за охра­
на – данни:
а) за вида и датата на документа за пре­
кратяване на договора за охрана;
б) по т. 1, букви „б“ и „в“;
в) за датата на фактическото прекратяване 
на охраната.
Чл. 48. Лицето по чл. 51, ал. 1 от ЗЧОД 
създава организация за запознаване срещу 
подпис с документите по чл. 49, ал. 1, т. 1 
и 2 на всяко лице от охранителния състав, 
изпълнител или ръководител на охрана на 
селскостопанско имущество, в 14-дневен срок 
от сключване на трудовия му договор.
Чл. 49. (1) Лицето по чл. 51, ал. 1 от ЗЧОД 
организира и контролира изготвянето на 
следните документи за планиране охраната 
на селскостопанско имущество:
1. правила и указания за спецификата на 
дейността по охрана на селскостопанско иму­
щество, които включват и етични норми и 
модел на поведение на охранителния състав;
2. примерни тактически указания за дейст­
вие в различни ситуации, които включват 
действия при терористични актове, пожар, 
аварийни и кризисни ситуации;
3. инструкция за безопасност при действията 
по охрана, осъществявани от изпълнителите 
на охранителната дейност, която съдържа 
указания за:
а) непровокиране с поведението си нами­
ращите се в обекта граждани, включително 
и чрез демонстративно носене на оръжие и/
или помощни средства;
б) защитеност на лицата в охранявания 
обект;
в) защитеност на изпълнителите на охра­
нителната дейност;
г) защитеност на имуществото на възложи­
теля по договора за охрана – собствено или 
ползвано на законно основание;
д) действия на изпълнителите и/или ръ­
ководителя на охранителната дейност при 
осъществяване на правомощията по чл. 59, 
60 и 62 от ЗЧОД;
4. примерни тактически указания за дейст­
вие в различни ситуации;
5. бланки на протоколи за предаване на 
задържано лице на полицейските органи, 
съобразени с чл. 58, ал. 3 от ЗЧОД.
(2) За всеки обект, поет за охрана, лицето 
по ал. 1 организира и контролира изготвянето 
в 14-дневен срок от сключването на договора 
за охрана или от датата на поемането за ох­
рана на обекта, когато тя е изрично указана 
в договора за охрана, на:
1. протокол от извършената по чл. 52, 
ал. 1, т. 1 от ЗЧОД оценка на състоянието и 
степента на сигурност на охранявания обект;
2. план за охрана, който отразява специ­
фиката на конкретния обект и включва:
а) особеностите на охранявания обект;
б) организация на охраната (наряди, сме­
ни, комуникации и указания за тактиката на 
действие при различни случаи на посегателство 
над охранявано имущество);
3. скица за месторазположението на мобил­
ните охранителни патрули, която при настъ­
пили промени своевременно се актуализира 
и съдържа данни за:
а) вида на мобилния охранителен патрул;
б) точните кадастрални граници на сел­
скостопанското имущество;
в) превозните средства, ако такива се 
използват;
4. списък на охранителния състав;
5. седмичен или месечен график за работа 
на лицата от охранителния състав;
6. дневник за приемане и предаване смяната 
на екипите в обекта.
(3) Документите по ал. 1 и ал. 2, т. 1 – 3 
се утвърждават от лицето по ал. 1 или от 
упълномощено/оправомощено от него лице.
(4) Документите по ал. 1 и 2 се съхраня­
ват по реда и в сроковете, посочени в чл. 52, 
ал. 7 от ЗЧОД.